Raimundas Razmislavičius

Raimundas Razmislavičius (g. 1958 m. balandžio 22 d. Panevėžio raj.) – Lietuvos ir Anykščių rajono savivaldybės politinis bei visuomenės veikėjas.

 Biografija 
1965–1969 m. mokėsi Sodelių pradinėje mokykloje, 1969–1976 m. Gelažių vidurinėje mokykloje. 1976–1981 m. studijavo Vilniaus inžinerinio statybos instituto Mechaninės technologijos fakultete, įgijo inžinieriaus mechaniko išsilavinimą. 1981–1982 m. dirbo Anykščių autotransporto įmonėje inžinieriumi technologu. 1982–2008 m. tarnavo vidaus reikalų sistemoje.

1982–1989 m. Anykščių rajono Vidaus reikalų skyriaus Valstybinės autoinspekcijos kelių priežiūros vyresnysis inspektorius, 1989–1991 m. Anykščių rajono Vdaus reikalų skyriaus Valstybinės autoinspekcijos poskyrio viršininkas. 1991–1998 m. Anykščių rajono Policijos komisariato kelių policijos vyresnysis inspektorius, 1998–1999 m. Policijos komisariato Savivaldybių policijos komisaras inspektorius. 1999–2008 m. Anykščių rajono policijos komisariato vadovas, komisaras. Nuo 2003 m., pakeitus pareigų pavadinimą, Anykščių rajono policijos komisariato viršininkas, 2006–2008 m. ir vyresnysis komisaras.http://www.anykstenai.lt/asmenys/asm.php?id=309

2008–2009 m. uždarosios akcinės bendrovės „Jaros sauga“ generalinis direktorius. Nuo 2009 m. UAB „Šerifai“ steigėjas ir direktorius. Tarptautinės policijos asociacijos Anykščių skyriaus narys.

1990 m. išrinktas Anykščių rajono savivaldybės tarybos deputatu, 1992 m. atsisakė mandato dėl savo pareigų. Nuo 2011 m. Anykščių rajono savivaldybės tarybos narys partijos Tvarka ir teisingumas sąraše.2011 m. Lietuvos savivaldybių tarybų rinkimai 

Nuo 1999 m. Anykščių Jono Biliūno gimnazijos bendruomenės tarybos pirmininkas.

Žmona Laima, dukterys Agnė, Toma, sūnus Vainius.

 Šaltiniai 

Kategorija:Lietuvos policijos komisarai
Kategorija:Lietuvos inžinieriai
Kategorija:Anykščių politikai